หุ้น 9 เดือนกำไรโต 500-1,000%
ผลการดำเนินงานงวด 9 เดือนแรกปี 2559 ของบริษัทจดทะเบียนในตลาดหลักทรัพย์ที่กำไรสุทธิมีการเปลี่ยนแปลงเกิน 500-1,000
26 พ.ย. 2559

–เส้นทางนักลงทุน–
 
การทำธุรกิจในยุคนี้มีทั้งโอกาสและอุปสรรครออยู่ ซึ่งต้องเผชิญโดยไม่สามารถหลีกเลี่ยงได้ และยังมีปัญหาของเศรษฐกิจที่ยังไม่นิ่ง แต่ด้วยวัฎจักรของธุรกิจนั้นทุกบริษัทมุ่งเน้นเรื่องการสร้างผลกำไรที่จะนำเงินมาตอบสนองผู้ลงทุน เจ้าของ ลูกค้าและคู่ค้าให้สามารถอยู่ได้
และสิ่งสำคัญ การที่บริษัทมีกำไรที่แข็งแกร่งนั้น สำหรับบริษัทที่จดทะเบียนในตลาดหลักทรัพย์ก็เป็นปัจจัยต้นๆที่ดึงดูดให้นักลงทุนเข้าเก็งกำไรช่วงระยะก่อนและหลังประกาศงบได้ตลอดมา
“ข่าวหุ้นธุรกิจ” จึงมีการเลือกสรรหลักทรัพย์ในตลาด SET และตลาด mai ที่มีความสามารถในการทำกำไร ในช่วง 9เดือนแรกปี 2559 ที่มีกำไรเพิ่มขึ้นพร้อมกับบริษัทที่เทิร์นอะราวด์ (เปลี่ยนแปลง 500- 1,000%) เทียบกับงวด 9 เดือนของปี 2558 มาให้นักลงพิจารณาต่อการลงทุน
1.บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 91.45 ล้านบาท หรือ 0.16 บาทต่อหุ้น เพิ่มขึ้น 993.28% จากงวดเดียวกันของปีก่อน 8.37 ล้านบาท หรือ 0.02 บาทต่อหุ้น สาเหตุหลักเกิดจากรายได้อื่น ซึ่งมีกำไรจากเงินลงทุนในหลักทรัพย์ กำไรจากการจำหน่ายเงินลงทุนในบริษัทย่อยและบริษัทร่วมดอกเบี้ยรับ
2. บริษัท ทีพีซี เพาเวอร์โฮลดิ้ง จำกัด (มหาชน) หรือ TPCHรายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 130.99 ล้านบาท หรือ 0.33 บาทต่อหุ้น เพิ่มขึ้น 974.76% จากงวดเดียวกันของปีก่อน 12.19 ล้านบาท หรือ 0.03 บาทต่อหุ้น เป็นผลจากรายได้จากการขายไฟฟ้ามีจำนวนเพิ่มขึ้นจำนวนมากสาเหตุหลักมาจากในปี 2558 บริษัท มีโรงไฟฟ้าที่จำหน่ายหน่วยไฟฟ้าในเชิงพาณิชย์เพียง 1 โครงการคือ CRB ส่วนในปี 2559 บริษัทมีโรงไฟฟ้าที่จำหน่ายไฟฟ้าในเชิงพานิชย์ 2 แห่งคือ CRB และ MWE ส่วน MGP เป็นกิจการร่วมค้าจำหน่ายไฟฟ้าในเชิงพาณิชย์แล้วในระบบ FIT รับรู้ผลการดำเนินงานตามสัดส่วนการถือหุ้น
3. บริษัท 2 เอส เมทัล จำกัด (มหาชน) หรือ 2Sรายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 265.87 ล้านบาท หรือ 0.88 บาทต่อหุ้น เพิ่มขึ้น 893.34% จากงวดเดียวกันของปีก่อน 26.77 ล้านบาท หรือ 0.09 บาทต่อหุ้น เหตุจากรายได้จากการขายเพิ่มขึ้น และรายได้อื่นเนื่องจากมีการจำหน่ายทรัพย์สินของบริษัทย่อยออกไปบางส่วน
4. บริษัท เมเจอร์ ดีเวลลอปเม้นท์ จำกัด (มหาชน) หรือ MJDรายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 404.58 ล้านบาท หรือ 0.47 บาทต่อหุ้น เพิ่มขึ้น 889.35% จากงวดเดียวกันของปีก่อน 40.89 ล้านบาท หรือ 0.05 บาทต่อหุ้นเนื่องจากบริษัทมีรายได้จากการขายหน่วยในโครงการอาคารชุดเพิ่มขึ้น และยังคงมีการรับรู้รายได้ต่อเนื่องจากโครงการแมเนอร์ สนามบินน้ำซึ่งเป็นโครงการขนาดใหญ่
5. บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOLรายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 97.79 ล้านบาท หรือ 0.20 บาทต่อหุ้น เพิ่มขึ้น 878.88% จากงวดเดียวกันของปีก่อน 9.99 ล้านบาท หรือ 0.03 บาทต่อหุ้น สาเหตุหลักจากการเติบโตของยอดขายในทุกช่องทางและการควบคุมค่าใช้จ่ายอย่างต่อเนื่อง
6. บริษัท แปซิฟิกไพพ์ จำกัด (มหาชน) หรือ PAP รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 453.89 ล้านบาท หรือ 0.69 บาทต่อหุ้น เพิ่มขึ้น 722.56% จากงวดเดียวกันของปีก่อนขาดทุน 72.91 ล้านบาท หรือ 0.11 บาทต่อหุ้น เป็นผลจากบริษัทมีรายได้จากการขายและบริการเพิ่มขึ้น
7. บริษัท ห้องเย็นโชติวัฒน์หาดใหญ่ จำกัด (มหาชน) หรือ CHOTIรายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 77.42 ล้านบาท หรือ 10.32 บาทต่อหุ้น เพิ่มขึ้น 623.72% จากงวดเดียวกันของปีก่อนขาดทุน 14.78 ล้านบาท หรือ 1.97 บาทต่อหุ้นเป็นผลมาจากราคาวัตถุดิบหลักที่ใช้ในการผลิตปรับลดลง ทำให้บริษัทและบริษัทย่อยมีกำไรขั้นต้นเพิ่มขึ้น
8. บริษัท โพสโค-ไทยน๊อคซ์ จำกัด (มหาชน) หรือ INOXรายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 401.15 ล้านบาท หรือ 0.05 บาทต่อหุ้น เพิ่มขึ้น 559.23% จากงวดเดียวกันของปีก่อน 60.85 ล้านบาท หรือ 0.01 บาทต่อหุ้น เนื่องจากบริษัทมีรายได้จากการขายเหล็กสเตนเลสรีดเย็นเพิ่มขึ้น
9. บริษัท ระยองไวร์ อินดัสตรีส์ จำกัด (มหาชน) หรือ RWI รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 15.68 ล้านบาท หรือ 0.03 บาทต่อหุ้น เพิ่มขึ้น 511.21% จากงวดเดียวกันของปีก่อนขาดทุน 3.81 ล้านบาท หรือ 0.01 บาทต่อหุ้น เนื่องจาก ต้นทุนขายลดลง อีกทั้งค่าใช้จ่ายในการขาย-บริการลดลง
ปัจจัยในการนำเสนอข้อมูลผลการดำเนินงวด 9 เดือน เพื่อให้เห็นว่าบริษัทไหนผลประกอบการออกมาดี ซึ่งสามารถมองเป็นบวกถึงภาพรวมในปี 2559 ได้!
…
 
ผลการดำเนินงานงวด 9 เดือนแรกปี 2559 ของบริษัทจดทะเบียนในตลาดหลักทรัพย์ที่กำไรสุทธิมีการเปลี่ยนแปลงเกิน 500-1,000